text: Nyt eksempel på en arbejdsløs forælder, som bliver truet med at få frataget dagpengene
  08 november 2010 kl. 18.10
  Årsagen er, at faderen gerne vil med sin kronisk syge datter til lægen. Men den går ikke, siger A-kassen. Så bliver du trukket i dagpengene, for så står du ikke til rådighed for arbejdsmarkedet.
  Der ER imidlertid mulighed for, at A-kasserne kan give dispensation, hvis man skal til undersøgelse med et sygt barn.
  Det sagde Venstres arbejdsmarkedsordfører Ulla Tørnæs på TV Syd igår.
  Men på trods af ordene fra Ulla Tørnæs, så hænger virkeligheden ikke altid sådan sammen.
  Sådan lyder det fra Hedensted Kommune, der siger, at reglerne ikke er klare.
  Kommunernes og fagforeningernes kritik af de  uklare regler preller af på ministeren på området, beskæftigelsesminister Inger Støjberg. I dag siger hun til TV Syd:
  A-kasserne skal tænke sig rigtig godt om, når de træffer afgørelse i den slags sager. For der skal selvfølgelig være plads til, at man viser menneskelige hensyn. Det er der også mulighed for med de nuværende regler.
  